Harald Sakarias Brøvig Hansen

Harald Sakarias Brøvig Hansen (født 1988) bor på Ingøya og er daglig leder for Øygrid, i tillegg til at han arbeider for WWF Verdens naturfond. Tidligere har han arbeidet i Klima- og miljødepartementet og Utenriksdepartementet, blant annet med Høynivåpanelet for en bærekraftig havøkonomi og OSPAR. Før dette arbeidet han som forsker på internasjonale fiskerier ved Fridtjof Nansens Institutt og spesialiserte seg på fiskerier i endring, henholdsvis snøkrabbe i Barentshavet og det pelagiske komplekset bestående av makrell, sild og kolmule i Norskehavet.

Han har engasjert seg i politikk gjennom flere år og var fra 2012-2013 leder av Spire. Hansen har vært nestleder i Troms SV og Internasjonalt utvalg i SV og ledet i 2016 SVs arbeidsgruppe for forsvars- og sikkerhetspolitikk. I 2025 ble han valgt inn i arbeidsutvalget i Finnmark SV.

Han har en M.Sc. i International fisheries management fra Norges fiskerihøgskole. I tillegg har han studert ved Universitetet for miljø- og biovitenskap og Københavns universitet. I 2011 deltok han på en ekspedisjon til Sørishavet gjennom University of St Andrews og gjennom arbeid med mastergraden og senere forskning har han vært på flere forskningstokt i Barentshavet. Han har tidligere arbeidet for Aegir Havbruk.

Han kom på andreplass i realityserien Skårungen, som ble sendt på NRK1 våren 2017.https://www.nrk.no/presse/programomtaler/skarungen-1.13376796

 Publikasjoner 
 «Three major challenges in managing non-native sedentary Barents Sea snow crab (Chionoecetes opilio)», Marine policy, 71, 2016, s. 38-43.

 Referanser 

 Eksterne lenker 


Kategori:Personer tilknyttet Fridtjof Nansens Institutt